Príloha č. 1
k nariadeniu vlády č. …/2004 Z. z.
Základné požiadavky
A. Základné požiadavky na projektovanie a stavbu rekreačných plavidiel a vodných skútrov (ďalej len „plavidlo“)
1.	Projektové kategórie lodí
Projektová kategória	Sila vetra 
(Beaufortova stupnica)	Charakteristická výška vlny (H 1/3, v metroch)	
A – „Oceánska plavba“	Viac ako 8	4 a viac	
B – „Morská plavba“	do 8 vrátane	do 4 vrátane	
C – „Príbrežná plavba“	do 6 vrátane	do 2 vrátane	
D – „Plavba v chránených vodách“	do 4 vrátane	do 0,3 vrátane	
Poznámky:
A.	OCEÁNSKA PLAVBA: Projektovaná na dlhé plavby, pri ktorých môžu byť podmienky presahujúce hodnoty sily vetra 8 (Beaufortovej stupnice) a charakteristická výška vlny 4 m a viac, a plavidlá môžu pokračovať v plavbe väčšinou sebestačné, s výnimkou extrémnych poveternostných podmienok.
B.	MORSKÁ PLAVBA: Projektovaná na plavbu na otvorenom mori, kde podmienky sily vetra môžu byť až do hodnoty 8 vrátane (Beaufortovej stupnice) a kde výška vĺn dosahuje až do hodnoty 4 m vrátane.
C.	PRÍBREŽNÁ PLAVBA: Projektovaná na pobrežnú plavbu a plavbu vo väčších zátokach, ústiach riek, jazerách a riekach, kde sila vetra môže dosiahnuť až do hodnoty 6 vrátane (Beaufortovej stupnice) a kde výška vĺn dosahuje až hodnoty 2 m vrátane.
D.	PLAVBA V CHRÁNENÝCH VODÁCH: Projektovaná na plavbu v chránených pobrežných vodách, malých zálivoch, na malých jazerách, riekach a kanáloch, kde sila vetra môže dosiahnuť hodnotu 4 (Beaufortovej stupnice) a charakteristická výška vlny dosahuje 0,3 m, spôsobená napríklad prechádzajúcimi plavidlami.
Plavidlo v každej kategórii musí byť navrhnuté a konštruované tak, aby odolávalo namáhaniu s týmito parametrami ak ide o stabilitu, plávateľnosť a iné príslušné základné požiadavky uvedené v tejto prílohe a musí mať dobré manévrovacie charkteristiky.
2.	Všeobecné požiadavky projektovania
Výrobky podľa § 1 ods. 1 písm. a) musia spĺňať základné požiadavky, ak sa na ne vzťahujú.
2.1	Identifikácia plavidla
Každé plavidlo  musí byť označené identifikačným číslom, vrátane tejto informácie:
a)	kód výrobcu,
b)	krajina výroby,
c)	osobitné výrobné číslo,
d)	rok výroby,
e)	model roku.
Príslušná harmonizovaná slovenská technická norma udáva podrobnosti o týchto požiadavkách.
2.2	Štítok výrobcu
Každé plavidlo  musí byť vybavené pevne pripevným štítkom namontovaným oddelene od identifikačného kódu trupu plavidla, ktorý obsahuje tieto informácie:
a)	názov výrobcu,
b)	označenie CE (príloha č. 4),
c)	kategória projektu lode podľa bodu 1,
d)	najväčšie zaťaženie odporúčané výrobcom podľa bodu 3.6, okrem hmotnosti obsahu pevných nádrží, ak sú naplnené,
e)	výrobcom odporučený počet prepravovaných osôb, na ktorý je plavidlo navrhnuté.
2.3	Ochrana pred pádom cez palubu a možnosť opätovného nalodenia
V závislosti od kategórie projektu sa plavidlo navrhne tak, aby minimalizovalo nebezpečenstvo spadnutia cez palubu a umožňovalo opätovné nalodenie.
2.4	Viditeľnosť z hlavného kormidelného miesta
Na motorových člnoch hlavné stanovište ovládania plavidla umožňuje osobe odborne spôsobilej na vedenie plavidla, za normálnych podmienok používania (rýchlosti a zaťaženia), dobrú viditeľnosť na všetky smery.
2.5	Príručka majiteľa
Každé plavidlo  musí byť vybavené príručkou majiteľa v štátnom jazyku. Táto príručka upozorňuje na nebezpečenstvo požiaru a potopenia sa plavidla a obsahuje informácie uvedené v bodoch 2.2, 3.6 a 4 a tiež hmotnosť nezaťaženého plavidla v kilogramoch.
3.	Úplnosť a konštrukčné požiadavky
3.1	Konštrukcia
Výber a kombinácia materiálov a konštrukcia zabezpečujú, aby bolo plavidlo dostatočne pevné vo všetkých ohľadoch. Mimoriadna pozornosť je venovaná kategórii projektu podľa bodu 1 a najväčšiemu zaťaženiu odporučenému výrobcom podľa bodu 3.6.
3.2	Stabilita a voľný bok
Plavidlo má dostatočnú stabilitu a voľný bok s ohľadom na svoju projektovú kategóriu podľa bodu 1 a na výrobcom odporúčané najväčšie zaťaženie podľa bodu 3.6.
3.3	Výtlak a plávateľnosť
Plavidlo sa konštruuje tak, aby boli zabezpečené charakteristiky plávateľnosti zodpovedajúce jeho projektovej kategórii podľa bodu 1 a najväčšiemu zaťaženiu odporučenému výrobcom podľa bodu 3.6. Všetky obývateľné viactrupové plavidlá sa skonštruujú tak, aby mali dostatočný výtlak, aby zostali plávať aj v prevrátenej polohe.
Plavidlá o menšej dĺžke než 6 m, ktoré sú náchylné k zalievaniu cez voľný bok a ak sú používané vo svojej projektovej kategórii, musia byť vybavené príslušnými prostriedkami plávateľnosti pre prípad ich zaplavenia.
3.4	Otvory v trupe, na palube a v nadstavbe
Otvory v trupe, na palube a v nadstavbe ak sú zatvorené, nezoslabujú konštrukčnú celistvosť plavidla ani neporušujú jeho vodotesnosť.
Okná, bočné okná, dvere a kryty otvorov vydržia tlak vody úmerný tomu, s akým sa môžu stretnúť v špecifických situáciách, ako aj bodovému zaťaženiu vyvinutému váhou osoby pohybujúcej sa po palube.
Priechodné armatúry trupu navrhnuté na umožnenie prietoku vody dovnútra trupu alebo von z trupu pod vodoryskou zodpovedajúcou výrobcom odporúčanému najväčšiemu ponoru podľa bodu 3.6 musia byť vybavené prostriedkami na uzavretie prietoku, ktoré sú ľahko prístupné.
3.5	Zaplavenie
Všetky plavidlá sa skonštruujú tak, aby minimalizovali nebezpečenstvo ich potopenia. Mimoriadna pozornosť sa venuje najmä:
a)	kokpitu a svetlíkom, ktoré by mali byť samo odvodňujúce alebo by mali mať iné spôsoby na odvedenie vody mimo priestorov plavidla,
b)	vetracím zariadeniam,
c)	odstraňovaniu vody čerpadlami alebo inými prostriedkami.
3.6	Najväčšie zaťaženie odporúčané výrobcom
Výrobcom odporúčané najväčšie zaťaženie lode vrátane paliva, vody, zásob potravín, rôzneho zariadenia a osôb (v kilogramoch), na ktoré bolo plavidlo navrhnuté je ustanovené podľa konštrukčnej kategórie (bod 1), stability a voľného boku (bod 3.2), výtlaku a plávateľnosti (bod 3.3).
3.7	Uloženie záchranných prostriedkov
Všetky plavidlá kategórie A a B a plavidlá kategórie C a D dlhšie ako šesť metrov musia byť vybavené jedným alebo viacerými úložnými miestami pre záchranný ostrovček alebo člny dostatočne veľkej kapacity na umiestnenie osôb, na prepravu ktorých bolo plavidlo navrhnuté tak, ako je to odporúčané výrobcom. Miesta na umiestnenie osôb sú ľahko prístupné v akomkoľvek čase.
3.8	Únik
Všetky obývateľné viactrupové plavidlá presahujúce 12 m  musia byť vybavené núdzovými únikovými možnosťami pre prípad prevrátenia.
V obývateľných častiach plavidiel sa vyhotovujú únikové cesty vedúce k únikovým východom na evakuáciu osôb v prípade vzniku požiaru.
3.9	Kotvenie, uviazanie a vlečenie plavidla
Všetky plavidlá s prihliadnutím na projektovú kategóriu a ich charakteristiky  musia byť vybavené jedným alebo viacerými pevnými bodmi alebo inými prostriedkami schopnými zniesť záťaž ich bezpečného zakotvenia, uviazania alebo vlečenia.
4.	Ovládateľnosť
Výrobca zabezpečí, aby vlastnosti ovládania plavidla, spĺňali všetky podmienky s najvýkonnejším motorom, pre ktorý bolo plavidlo projektované a skonštruované. Pre všetky rekreačné lodné motory sa v užívateľskej príručke deklaruje najvyšší menovitý výkon motora podľa harmonizovaných slovenských technických noriem.
5.	
Montážne požiadavky
5.1	Motory a priestory pre motory
5.1.1	Zabudovaný motor
Všetky zabudované motory musia byť umiestnené v uzavretých priestoroch oddelených od obytných častí a montujú tak, aby minimalizovali nebezpečenstvo vzniku výbuchu, vzniku požiaru alebo šírenia požiaru, ako aj výskytu toxických spalín, tepla, hluku alebo vibrácií v obytných častiach.
Časti motora a príslušenstvo, ktoré vyžadujú častú kontrolu a/alebo servis musia byť ľahko prístupné.
Vo vnútri motorového priestoru sa používajú len nehorľavé izolačné materiály.
5.1.2	Vetranie
Motorový priestor musí byť vetrateľný. Zamedzí sa nebezpečným priesakom vody do motorového priestoru cez všetky vtoky.
5.1.3	Nechránené časti
Exponované pohyblivé alebo horúce časti motora, ktoré by mohli spôsobiť zranenie osôb sa musia účinne zakryť, ak motor nie je chránený krytom alebo svojou vlastnou ochrannou kapotou.
5.1.4	Spúšťanie prívesného motora
Všetky lode s prívesnými motormi musia mať zariadenie na zamedzenie spúšťania motora v zábere, okrem prípadu keď motor
a)	vyvinie menší ťah než 500 N, alebo
b)	má regulátor na obmedzenie ťahu na 500 N v čase štartovania motora.
5.1.5	Vodné skútre bez vodiča
Vodné skútre musia byť projektované s automatickým vypnutím motora alebo s automatickým zariadením, ktoré uvedie plavidlo do pomalého kruhového pohybu a pohybu smerom vpred, keď vodič úmyselne vystúpi alebo vypadne z plavidla.
5.2	Palivový systém
5.2.1	Všeobecne
Čerpanie, uskladnenie, odvzdušnenie a sústava palivového systému a ich zariadenia sa navrhujú a inštalujú tak, aby minimalizovali nebezpečenstvo vzniku požiaru alebo výbuchu.
5.2.2	Palivové nádrže
Palivové nádrže, potrubia a hadice musia byť zabezpečené a oddelené alebo chránené pred akýmkoľvek väčším zdrojom tepla. Materiál, z ktorého sa nádrže vyrábajú a ich konštrukcia musí zodpovedať ich kapacite a typu paliva. Priestory s palivovými nádržami a palivovou sústavou musia byť nepretržite vetrané.
Benzín musí byť v nádržiach, ktoré nie sú súčasťou trupu a sú
a)	izolované od motorového priestoru a od všetkých ďalších zápalných zdrojov,
b)	oddelené od obytných priestorov.
Nafta môže byť v nádržiach, ktoré sú súčasťou trupu.
5.3	Elektrický systém
Elektrické systémy sa navrhujú a inštalujú tak, aby zabezpečovali normálnu prevádzku plavidla za normálnych podmienok používania a sú také, aby minimalizovali riziko požiaru alebo elektrického šoku.
Pozornosť treba venovať opatreniam ochrany pred preťažením a ochrane všetkých obvodov pred skratom s výnimkou obvodov spúšťania motora, napájaných akumulátorových batérií.
Vetranie sa zabezpečí tak, aby sa predišlo nahromadeniu plynov, ktoré by sa mohli uvoľniť z batérií. Batérie sa pevne uchytia a chránia pred vniknutím vody.
5.4	Kormidlový systém
5.4.1	Všeobecne
Kormidlový systém plavidla sa projektuje, zhotovuje a montuje tak, aby umožňoval prenos zaťaženia kormidla za predvídateľných prevádzkových podmienok.
5.4.2	Havarijné systémy
Plachetnice a jednomotorové plavidlá so zabudovaným motorovým pohonom s diaľkovo ovládaným systémom riadenia kormidla  musia byť vybavené núdzovými prostriedkami riadenia plavidla pri zníženej rýchlosti.
5.5	Plynový systém
Plynové systémy pre bytové použitie musia byť zabezpečené odsávaním výparov a projektujú a montujú tak, aby sa zabránilo úniku plynov a nebezpečenstvu vzniku požiaru a výbuchu a sú schopné podrobiť sa skúške netesnosti. Materiály a súčiastky sú vhodné pre špecifické použité plyny a odolávajú tlakom a vplyvom morského prostredia. Každý spotrebič sa vybavuje zariadením na poruchy horenia, ktoré je účinné na všetkých horákoch. Každý plynový spotrebič sa vybaví samostatnou prípojkou rozvodného systému a každý spotrebič sa ovláda samostatným uzáverom. Zabezpečí sa primerané vetranie, aby sa zabránilo vzniku nebezpečnej koncentrácie splodín horenia alebo uniknutého plynu.
Na všetkých plavidlách s trvalo namontovaným plynovým systémom musí byť vyhradené miesto na uloženie všetkých plynových tlakových fliaš. Vyhradené miesto sa oddelí od obývacích miestností a je dostupné iba z vonkajšej strany a vetrané smerom von tak, aby akýkoľvek únik plynu bol odvedený mimo palubu. Každý trvalo namontovaný plynový systém sa po namontovaní vyskúša.
5.6	Požiarna ochrana
5.6.1	Všeobecne
Typ nainštalovaného zariadenia a priestorové usporiadanie plavidla berie do úvahy nebezpečenstvo vzniku a šírenia sa požiaru. Osobitná pozornosť sa venuje okoliu zariadení, pri ktorých sa manipuluje s otvoreným ohňom, horúcim miestam alebo motorom a pomocným zariadeniam, výtokom olejov a paliva, nezakrytým olejovým alebo palivovým potrubiam a vyhýba sa vedeniu elektrickej inštalácie nad horúcimi miestami strojov.
5.6.2	Protipožiarne zariadenie
Plavidlo musí byť vybavené protipožiarnym zariadením primeraným riziku vzniku požiaru, alebo musí byť udané umiestnenie a kapacita protipožiarneho zariadenia zodpovedajúceho riziku požiaru. Plavidlo sa nesmie uviesť do prevádzky, kým nie je vybavené zodpovedajúcim protipožiarnym zariadením. Skrine benzínového motora musia byť chránené hasiacim systémom, ktorý zabráni ich otvoreniu v prípade požiaru. Ak je plavidlo vybavené prenosnými hasiacimi prístrojmi, tieto musia byť ľahko prístupné a jeden musí byť umiestnený tak, aby mohol byť ľahko dosiahnuteľný z hlavného kormidelného miesta plavidla.
5.7	
Navigačné pozičné svetlá
Navigačné svetlá plavidla musia pri plavbe na mori zodpovedať dohovoru COLREG 1972 alebo Poriadku plavebnej bezpečnosti (CEVNI) ak ide o vnútrozemskú plavbu.
5.8	Ochrana pred znečistením vody a zariadenia na uľahčenie odstránenia odpadu na zemi
Plavidlo musí byť konštruované tak, aby sa zabránilo náhodnému vypusteniu nečistôt (oleja, paliva, atď.) cez palubu.
Plavidlo vybavené toaletami musí mať
a)	zberné nádrže, alebo
b)	zariadenie, ktoré umožní dočasne inštalovať zberné nádrže.
Plavidlo s pevne zabudovanými zbernými nádržami musí byť vybavené štandardnou odpadovou prípojkou, ktorá umožní spojenie zberných zariadení s odpadovým potrubím plavidla.
Okrem toho každé potrubie vedúce cez trup plavidla a určené pre ľudský odpad, musí byť vybavené ventilmi, ktoré sa dajú v uzavretej polohe zaistiť.
B	Základné požiadavky na výfukové emisie hnacích motorov
Hnacie motory musia spĺňať tieto základné požiadavky na výfukové emisie.
1.	Identifikácia motora
1.1	Každý motor musí byť zreteľne označený týmito údajmi:
a)	obchodná značka alebo meno výrobcu,
b)	typ motora, prípadne rodina motorov,
c)	jednoznačné identifikačné číslo motora,
d)	značka CE, ak sa vyžaduje podľa článku 10.
1.2	Tieto údaje musia pretrvávať počas normálnej životnosti motora a musia byť zreteľne čitateľné a nezmazateľné. Ak sa použijú nálepky alebo štítky musia byť pripevnené tak, aby bolo ich pripevnenie trvalé počas normálnej životnosti motora a nálepky/štítky sa nemohli odstrániť bez ich zničenia alebo poškodenia.
1.3	Tieto údaje musia byť umiestnené na časť motora, ktorá je potrebná pre normálnu činnosť motora a nevyžaduje si počas normálnej životnosti výmenu.
1.4	Tieto údaje musia byť umiestnené tak, aby boli ľahko viditeľné pre priemerného človeka potom, čo boli na motor namontované všetky komponenty potrebné pre jeho činnosť.
2.	Požiadavky na výfukové emisie
Hnacie motory musia byť projektované, konštruované a namontované tak, aby po správnej montáži a pri normálnom používaní emisie nepresiahli limitné hodnoty uvedené tabuľke č. 1
Tabuľka č. 1
Typ	Oxid uhoľnatý
	Uhľovodíky
	Oxidy dusíka NOx	Častice PT	
	A	B	n	A	B	n			
Dvojdobý zážihový	150,0	600,0	1,0	30,0	100,0	0,75	10,0	Nepoužiteľné	
Štvordobý zážihový	150,0	600,0	1,0	6,0	50,0	0,75	15,0	Nepoužiteľné	
Vznetový	5,0	0	0	1,5	2,0	0,5	9,8	1,0	
Ak sú A, B a n konštanty v súlade s tabuľkou č. 1, PN je menovitý výkon motora v kW a výfukové emisie sa merajú v súlade s harmonizovanou normou.1)
Pre motory s výkonom nad 130 kW sa môžu použiť testovacie cykly E3 (IMO) alebo E5 (vodný šport).
Referenčné palivá, ktoré sa majú použiť na skúšku emisií z motorov poháňaných benzínom a naftou musia zodpovedať palivám upresneným v prílohe č. 9 tabuľky č. 1 a 2 a z motorov na skvapalnený ropný plyn, palivám upresneným v smernici 98/77/ES.
3.	Životnosť
Výrobca motora musí dodať pokyny týkajúce sa montáže a údržby, ktoré v prípade ich dodržiavania zabezpečia, že motor pri normálnom používaní spĺňa uvedené limity počas normálnej životnosti motora a za normálnych podmienok používania.
Tieto informácie získa výrobca motora na základe predchádzajúcej únavovej skúšky, založenej na normálnych prevádzkových cykloch a na základe výpočtu únavy komponentov tak, aby mohol vypracovať potrebné pokyny týkajúce sa údržby a vybaviť nimi všetky nové motory pri ich prvom uvedení na trh.
Normálna životnosť motora sa rozumie:
a)	vnútorné alebo hnacie kormové motory so zabudovaným výfukovým systémom alebo bez neho 480 hodín alebo 10 rokov podľa toho čo nastane uplynie skôr,
b)	motory vodných skútrov 350 hodín alebo päť rokov podľa toho čo nastane uplynie skôr
c)	vonkajšie motory 350 hodín alebo 10 rokov podľa toho čo nastane uplynie skôr.
4.	Príručka majiteľa
S každým motorom sa musí dodať príručka používateľa v jazyku alebo jazykoch spoločenstva, ktoré môže určiť členský štát, v ktorom sa motor uvedie na trh. Táto príručka musí obsahovať:
a)	pokyny týkajúce sa montáže a údržby potrebné pre správne fungovanie motora v zhode s požiadavkami bodu 3,
b)	údaj o výkone motora meraný podľa harmonizovanej normy.
C	Základné požiadavky na emisie hluku
Rekreačné plavidlo s vnútorným motorom alebo hnacím kormovým motorom bez zabudovaného výfukového systému, vodný skúter a vonkajšie motory a hnacie kormové motory so zabudovaným výfukovým systémom sa musia zhodovať s týmito požiadavkami na hladinu hluku.
1.	Hladiny hluku
1.1	Rekreačné plavidlo s vnútorným motorom alebo hnacím kormovým motorom bez zabudovaného výfukového systému, vodný skúter a vonkajšie motory a hnacie kormové motory so zabudovaným výfukovým systémom musia byť projektované, konštruované a namontované tak, aby ich emisie hluku merané podľa skúšok definovaných v harmonizovanej norme2) nepresiahli limitné hodnoty uvedené tabuľke č. 2

Tabuľka č. 2
Výkon jedného motora
v kW	Najvyššia hladina akustického tlaku = LpASmax v dB	
PN ≤ 10	67	
10 < PN ≤ 40	72	
PN > 40	75	
kde PN je menovitý výkon motora v kW pri menovitých otáčkach a LpASmax = najvyššia hladina akustického tlaku v dB.
Pri dvoj a viacmotorových jednotkách všetkých typov motora sa môže zvýšiť limitná hodnota o 3 dB.
1.2	Alternatíva testov merania hluku: rekreačné plavidlo s vnútorným motorom alebo hnacím kormovým motorom bez zabudovaného výfukového systému sa považuje za plavidlo, ktoré spĺňa tieto požiadavky na hluk, ak je jeho Froudovo číslo ≤ 1,1 a pomer medzi výkonom a výtlakom je ≤ 40 a keď motor a výfukový systému sú namontované v súlade so špecifikáciami výrobcu.
1.3	Froudovo číslo (Fn) sa vypočíta vydelením najvyššej rýchlosti plavidla V (m/s) druhou odmocninou čiary ponoru Lwl (m) vynásobenou danou gravitačnou konštantou, (g = 9,8 m/s2)

Pomer výkon/výtlak sa vypočíta vydelením výkonu motora P (kW) výtlakom plavidla

1.4	Ďalšia alternatíva skúšok merania hluku rekreačné plavidlo s vnútorným motorom alebo hnacím kormovým motorom bez zabudovaného výfukového systému sa považuje za plavidlo, ktoré spĺňa tieto požiadavky na hluk, ak sú jeho kľúčové konštrukčné parametre rovnaké alebo porovnateľné s parametrami osvedčovacieho referenčného plavidla v rámci tolerancií určených v harmonizovanej norme.
1.5	Osvedčovacie referenčné plavidlo znamená osobitnú kombináciu trupu a vnútorného motora alebo hnacieho kormového motora bez zabudovaného výfukového systému, pri ktorej bola stanovená zhoda s požiadavkami na emisie hluku merané v súlade s bodom 1.1 a pri ktorej boli všetky príslušné kľúčové konštrukčné parametre a merania hladiny hluku následne zaradené do uverejneného zoznamu osvedčovacích referenčných plavidiel.
2.	Príručka majiteľa
Pri rekreačnom plavidle s vnútorným motorom alebo hnacím kormovým motorom so zabudovaným výfukovým systémom alebo bez neho a vodnom skútri, príručka majiteľa požadovaná podľa prílohy č. 1 písm. A bod 2.5 musí obsahovať informácie potrebné na udržanie plavidla a výfukového systému v stave, ktorý pokiaľ je to možné, zabezpečí pri normálnom používaní zhodu s určenými limitnými hodnotami hluku.
Pri vonkajších motoroch musí príručka majiteľa požadovaná podľa prílohy č. 1 písm. B bod 4 obsahovať informácie potrebné na udržanie vonkajšieho motora v stave, ktorý ak je to možné, zabezpečí pri normálnom používaní zhodu so určenými limitnými hodnotami hluku.